recursal/SuperWikiNEXT-32B huggingface dataset:
**Atak** (arapski:عتق), je grad na jugozapadu Jemena, udaljen je oko 458 km jugoistočno od glavnog grada Sane. Grad ima oko 20.435 stanovnika, leži na nadmorskoj visini od 1200 m.

Atak je glavni grad jemenske Muhafaze Šabva od 466.889 stanovnika.

U okolici se gaji puno sezama, koji se prerađuje u ulje u gradu, litra tog ulja košta 700 jemenskih riala (oko 17.16 kuna).

Zanimljivosti u gradu
---------------------

Današnji Atak je moderni grad, koji ima aerodrom (ICAO Code - *OYAT*, IATA Code-*AXK* Atak ), bolnicu, i muzej (osnovan 1984 ) koji posjeduje vrijedne izloške iz različitih područja Muhafaze Šabva, od drevnog grada Šabve (prijestolnice antičkog Hadramautskog Kraljevstva), gradova iz Kraljevstva Kataban, i gradova iz Kraljevstva Ausan. Najstariji izlošci su iz kamenog doba iz 3. milenija pne.

U gradu je jedna od najvećih atrakcija, *Palača Dheiban* (zgrada Al-Dheiban) koja ima šest etaža, i tlocrt površine 40x40m, 5 i 6. kat izgrađeni su u obliku piramide. Zgrada je izgrađena od nepečenih cigli, i stara je više od 200 godina. Pored grada nalazi se selo *Hamar Atak* (16 km), sa kućama građenim u tradicionalnom stilu od gline i kamena.

Pored grada kod mjesta *Habban*, nalazi se antička brana - *Kureif Habban* ili Brana Habban, 150m duga i 100 m široka, s tunelom iskopanim u stijeni, 30 m dugim i 3 m širokim, po kojem je voda dolazila do brane.

Izvori
------

1. ↑  Yemen Tourism Promotion Board, Ataqcity Arhivirano 2016-04-20 na Wayback Machine-u()

Vanjske veze
------------

***Atak*** na Wikimedijinoj ostavi

* YEMEN Photo Gallery, Voyage au pays de la reine de Saba Arhivirano 2012-10-27 na Wayback Machine-u ()

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |
**Bir Ali** (arapski: بير علي), je drevni gradić na obali Indijskog oceana na jugu Jemena, udaljen oko 140 km jugoistočno od glavnog pokrajinskog grada Ataka, i oko 120 km od luke Mukala. Bir Ali nalazi se u Muhafazi Šabva, na magistralnoj cesti; Atak - Al Baida - Azan - Haban - Bir Ali - Mukala. Nekoć je tom rutom išao i važni karavanski Put tamjana iz Omana za Sredozemlje, zbog tog je Bir Ali u prošlosti bio važna usputna stanica, no već odavno je izgubio to značenje.

Današnji Bir Ali je mali ribarski gradić od 3000 stanovnika, brojnih dugih pješčanih plaža iza kojih se steru crna vulkanska brda. Klima u Bir Aliju je suha pustinjska, s ekstremno visokim ljetnim temperaturama koje dosežu i blizu 50 °C.

Historija
---------

Bir Ali je u prošlosti bio sjedište Vahidskog Vilajeta Bir Ali (od 1830 - 1962). On je osnovan 1830 nakon što je stari Vahidski sultanat podijeljen u četiri sultanata; Vahidski sultanat Azzan, Vahidski Vilajet Bir Ali, Vahidski Sultanat Haban i Vahidski Sultanat Balhaf. Vahidski Vilajet Bir Ali potpisao je neformalni sporazum o zaštiti s Britanijom 1895 godine i tako postao dio Protektorata Aden. Vahidski Vilajet Bir Ali se 1961 godine udružio s Vahidskim Sultanatom Balhaf u novi zajednički Vahidski sultanat.

Vahidski Sultanat, ukinut je 1967 kad je osnovana Narodna Republika Južni Jemen, koja se ujedinila s Sjevernim Jemenom 22. maja 1990 u današnju državu Republiku Jemen.

Privreda i život u Bir Aliju
----------------------------

Danas se malobrojni stanovnici Bir Alija bave ribarstvom i turizmom. U novije vrijeme izgrađen je terminal u luci do koje vodi naftovod od naftnih izvora kod Šabve do Bir Alija u dužini od 209.3 km, kapaciteta 135,000 barela/dnevno. Od kako u susjednoj Somaliji bjesni građanski rat, brojne izbjeglice bježe malenim brodovima do Bir Alija, zbog toga je UNHCR izgradio izbjeglički kamp.

Izvori
------

1. ↑  Yemen, Energy Information Administration
2. ↑  2010 UNHCR country operations profile - Yemen

Vanjske veze
------------

* Fotografije iz Bir Alija na stranicama Jorgetutor
* Fotografije iz Bir Alija na stranicama Eternal Yemen - Places and photos, Bir Ali[*mrtav link*]
**Kidričevo** je gradić u Sloveniji od 1.235 stanovnika, on je i administrativni centar Občine Kidričevo.

Geografske karakteristike
-------------------------

Kidričevo leži svega par kilometara od centra Ptuja, u Dravskom polju, pa je zapravo samo industrijsko predgrađe tog grada.

Historija
---------

Kidričevo je novo naselje izraslo uz tvornicu aluminija Talum, koju je od 1942. počeo podizati njemački koncern - Vereinigte Aluminium Werke, ali je nije uspio dovršiti do 1945. Nakon smrti tadašnjeg visokog rukovodioca Borisa Kidriča - 1953. tadašnje **Strnišče** (njemački: *Sterntal*, *Sternthal*) prezvano je u *Kidričevo*. Ono je od 1965. počelo imati i neke administrativne funkcije, tad je postalo sjedište mjesne zajednice.

Izvori
------

1. 1 2 3 4  „Slovenia: Podravska" (engleski). City population. Pristupljeno 25. 05. 2014.
2. 1 2  „Zgodovina Občine" (slovenski). Občina Kidričevo. Arhivirano iz originala na datum 2013-10-30. Pristupljeno 25. 05. 2014.

Vanjske veze
------------

***Kidričevo*** na Wikimedijinoj ostavi

* Službene stranice Općine Kidričevo ()
**Komen** je selo od 623 stanovnika, administrativni centar istoimene općine na jugozapadu Slovenije.

Geografske karakteristike
-------------------------

Komen leži u kraškom zaleđu Trsta, nedaleko od slovensko - talijanske granice, udaljen 19 km jugozapadno od Ajdovščine i isto toliko od talijanskog Monfalconea (sjeveroistočno).

Privreda
--------

Komen je prvi put dokumentiran 1247. kao župa.
Tokom 18. vijeka, podignuta je na mjestu malene gotičke crkve, nova župna crkva u baroknom stilu, a 1768. do nje je podignut i neoromanički zvonik.

Svoje najsvijetlije razdoblje imao je krajem 19. vijeka, kad je u njemu stolovali sud, porezni ured, policija, notari i zatvor.

Komnen je za Prvog svjetskog rata bio na prvoj liniji fronte, a kako je pored njega prolazila vojnička željeznička pruga, bio je često bombardiran.

Najveću tragediju doživio je za Drugog svjetskog rata - 15. februara 1944. kad su ga jedinice Wehrmachta zapalile a stanovnike deportirale u Bavarsku.

Nakon rata je obnovljen, tad je nedaleko od njega radio i kamenolom (danas je zatvoren).

Izvori
------

1. 1 2 3 4  „Slovenia: Obalno-kraška" (engleski). City population. Pristupljeno 12. 11. 2016.
2. 1 2 3 4 5 6  „*Komen*" (slovenski). Štanjel. Arhivirano iz originala na datum 2016-09-14. Pristupljeno 12. 11. 2016.

Vanjske veze
------------

***Komen*** na Wikimedijinoj ostavi

* Službene stranice Općine Komen ()
**Al Hudaida** (arapski: الحديدة) je četvrti grad po veličini u Jemenu sa svojih 402.560 stanovnika.

Al Hudaida je administrativni centar istoimene jemenske Muhafaze (provincije)
Al Hudaida. Grad je također poznat i pod imenom **Hodeida**. Al Hudaida leži na obalama Crvenog mora, važna je pomorska luka, koja se razvila sredinom 19. st. za Otomanskog carstva kao centar za izvoz kave, pamuka, datula, i životinjskih koža iz unutrašnjosti Jemena.

Historija
---------

Na samom početku Prvog svjetskog rata 1914 godine, njemački obavještajci pod vodstvom majora Othmara von Stotzingena uspjeli su instalirati radio stanicu u Al Hudaidi, koja je korištena u vrijeme Arapske pobune (1916.-1918.) kao komunikacijska baza za vezu s Istanbulom i Njemačkom istočnom Afrikom. Iz te radio stanice su se emitirale i propagandne emisije namjenjene Sudanu, Somaliji i Abesiniji.

Al Hudaidu su nakratko okupirale trupe Saudijske Arabije tokom Saudijsko-
jemenskog rata 1934 godine. Nakon katastrofalnog požara u januaru 1961 godine, koji je uništio veliki dio grada, on je obnovljen, naročito lučki objekti uz pomoć Sovjetskog Saveza. Tad je napravljena i prva asfaltna cesta do glavnog grada Sane. Hudaida je bila sovjetska pomorska baza od početka 1970-ih do kraja 1980-ih.

Grad ima veliki broj značajnih historijskih spomenika, osobito u starom dijelu grada Zabidu, koji
se drži za jedan od najvažnijih islamskih centara u svijetu. Zabid nije velik, ali ima više od 100 starih džamija, u njemu se nalazi i islamska medresa (jednako stara kao i Kairski al-Azhar).

Malajski pisac Abdulah bin Abdul Kadir posjetio je grad Al
Hudaidu za vrijeme svog hodočašća u Meku 1854 godine. Njega je impresioniralo to
da su mnogi u to vrijeme žvakali listove etiopskog čaja - Kat, i da je to bio neka vrst narodnog običaja u to vrijeme.

Vanjske veze
------------

* Panorama luke Al Hudaida od 360° Sergeja Esnaulta

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |

***Al Hudaida*** na Wikimedijinoj ostavi

* Regional/Middle\_East/Yemen
* 100+ Travel Photos of Yemen Arhivirano 2013-01-05 na Wayback Machine-u
**Log pri Brezovici** (njemački: *Laag bei Bresowitz*) je gradić u Sloveniji od 1.675 stanovnika, on je uz gradić Dragomer ujedno i jedan od dva administrativna centra istoimene male Občine Log - Dragomer.

Geografske karakteristike
-------------------------

Log pri Brezovici leži udaljen oko desetak km jugozapadno od centra Ljubljane, u istoimenoj kotlini točnije u Ljubljanskom barju.

Historija
---------

Za rimskih vremena tu se nalazila stanica za promjenu konja - Ad nonum (Na devetom miljokazu).
*Log* se prvi put spominje - 1479. u habsburgškoj darovnici, pa se tako zna da je tad to bilo selo u kom je živjelo 12 kmetova sa svojim porodicama. Tokom 19. vijeka Log je dvaput gorio, a 1895. i teško stradao u potresu. 

U gradić se počeo oblikovati nakon Drugog svjetskog rata doseljavanjem brojnih radnika u Ljubljanu. Od 2007. Log je postao i administrativni centar Općine, nastale izdvajanjem iz dotadašnje Občina Vrhnike.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 31. 05. 2014.
2. 1 2  „Log" (slovenski). Občina Dragomer. Arhivirano iz originala na datum 2013-12-02. Pristupljeno 16. 06. 2014.
3. ↑  „Dragomer" (slovenski). Občina Dragomer. Arhivirano iz originala na datum 2013-12-02. Pristupljeno 16. 06. 2014.

Vanjske veze
------------

***Log pri Brezovici*** na Wikimedijinoj ostavi

* Službene stranice Općine Log-Dragomer ()
**Polzela** (njemački: *Heilenstein*) je grad u Sloveniji od 2.367 stanovnika, on je i administrativni centar Občina Polzela.

Geografske karakteristike
-------------------------

Polzela leži 17 km istočno od Celja, duž potoka Podvinska struga u dolini rijeke Savinje.

Historija i znamenitosti
------------------------

Srednjovijekovna historija Polzele vezana je uz njene burgove, strateški značajniji Komenda izgrađen je na brdu usred mjesta, on se prvi put spominje 1170. pod imenom Hallenstein. Od druge polovice 13. vijeka postao je posjed savinjskog župnika Hartwiga, a od 1323. Malteškog viteškeg reda, u čijem je posjedu bio sve do 1780. kasnije su se sve ubrzanije redali brojni vlasnici, ali je isto tako i burg sve brže propadao.

Drugi burg Schönegg, ležao je na brdu na sjevernom rubu naselja, on se prvi put spominje 1288. kao posjed Celjskih grofova. Njega su Celjani porušili 1439. nakon kratkotrajnog sukoba sa Habsburgovcima. Nakon tog je u drugoj polovici 15. vijeka podignut današnji dvorac Schönegg / Šenek. On je često mjenjao vlasnike i oblik, najveće preinake imao je sredinom 18. vijeka, kad je barokiziran i sredinom 19. vijeka, kad su mu tadašnji vlasnici Pongratzi, dali definitivni oblik dogradnjom dvaju bočnih krila i uređenjem parka oko njega.

Polzela ima i vrlo staru crkvu sv. Marjete koja je podignuta 1255. kao romanička građevina sa gotičkim zvonikom. Ona je radikalno dograđena i pregrađena u 18. vijeku, zajedno sa zvonikom koji je povišen.

Ipak samo mjesto bilo je zapravo selo sve do kraja 19. vijeka i dolaska željeznice - 1891. Već iduće - 1892. izgrađena je prva tvornica mjernih uređaja, a nakon tog 1916. i kožara. Tvornica čarapa po kojoj je Polzela i danas poznata osnovana je 1927. a nakon Drugog svjetskog rata i tvornica namještaja Garant - 1948.Tako da je Polzela sve donedavno slovila kao mali industriijski centar

Izvori
------

1. 1 2 3 4  „Slovenia: Savinjska" (engleski). City population. Pristupljeno 16. 05. 2014.
2. 1 2 3 4 5 6  „Zgodovina Prebolda" (slovenski). Občina Polzela. Arhivirano iz originala na datum 2012-09-04. Pristupljeno 18. 05. 2014.

Vanjske veze
------------

***Polzela*** na Wikimedijinoj ostavi

* Službene stranice Općine Polzela ()
*Za ostala značenja, vidi Changsha (razvrstavanje).*

**Changsha** (pojednostavljeni kineski: ; tradicionalni kineski: ; pinyin: *Chángshā*; Wade-Giles: Chang-sha) je glavni grad Hunana, provincije u južnom dijelu centralne Kine, smješten na obalama Xianga, pritoke Yangtzea. Općina pokriva područje od 11.819 kv. kilometara i ima 6,017.600 stanovnika ( međupopisna procjena 2003. godione), od čega urbanizirano područje ima 2,7 miliona stanovnika.

Changsha je bio važan grad od vremena dinastije Qin (221–207. pmne). U periodu od 750. do 1100. Changsha je bipo važno trgovačko središte čije je stanovništvo prilično poraslo. Pod dinastijom Qing, je od 1644. bio sjedište provincije Hunan te vodeće tržište za rižu. Za vrijeme Tajpinškog ustanka je bio pod opsadom, ali nije pao. U Changsha se Mao Zedong preobratio na komunizam. Oko tog grada su se vodile važne bitke kinesko-japanskog rata 1937–45 a kraće vrijeme su ga okupirali Japanci. Obnovljen je od 1949. godine i danas je važna luka i trgovačko i industrijsko središte.

Vanjske veze
------------

* Changsha Government website Arhivirano 2014-02-08 na Wayback Machine-u
* Changsha National High-Tech Industrial Development Zone Arhivirano 2014-02-09 na Wayback Machine-u

28°11′46″N 112°58′20″E﻿ / ﻿28.19611°N 112.97222°E﻿ / 28.19611; 112.97222

***Changsha*** na Wikimedijinoj ostavi
**Tianjin** čita se **Tjencin** (kineski: *天津*), je administrativni centar istoimene kineske općine sa vlastitom upravom (status provincije) od 12 938 224 stanovnika  (prema procjeni iz 2010.).

Ime grada na kineskom znači **Nebeski plićak** jer je Bohajsko more u tom dijelu doista vrlo plitko. 
*Tianjin* je treća urbana aglomeracija u Kini po veličini nakon Šangaja i Pekinga.

Geografske karakteristike
-------------------------

*Tianjin* leži na sjeveru zemlje, točnije na istoku Provincije Hebei, na krajnjem sjeveroistočnom rubu Velike kineske nizine, udaljen oko 120 km sjeveroistočno od Pekinga. Sam centar grada leži uz obale rijeke Hai He preko koje je povezan sa obližnjim Bohajskim morem koje je udaljeno oko 56 km. *Općina Tianjin* prostire se na površini od 11 760 km² od tog na uži centar otpada 174.9 km²

Historija
---------

*Tianjin* je bio važno transportno i trgovačko središte još od vremena mongolske Dinastije Yuan (1206. - 1368.). Tako da je poznat kao kozmopolitski grad davno prije nego što su u njega došle evropske trgovačke zajednice u 19. vijeku. On je od pamtivijeka morska luka Pekinga, to je potaknulo dolazak propulzivnijeg i etnički raznolikih grupa u grad, što je pomoglo razvoju grada u važan trgovački centar. Tako da je i danas *Tianjin* poznat po svojim ručno tkanim tkaninama, keramičkim figuricama, ručno oslikavanim grafičkim listovima i izvrsnim jelima od plodova mora.

Privreda
--------

Današnji *Tianjin* je jedan od najznačajnijijih industrijskih gradova i najveća luka sjeverne Kine. Najrazvijenije su metalska, i kemijska industrija uz brodogradnju. Proizvode se teški strojevi za rudarstvo, ali i strojevi za tekstilnu industriju, traktori, bicikli, liftovi, kamioni, električni i elektronski uređaji, satovi i precizni instrumenti. 
Uz industriju *Tianjin* se razvio i u značajni financijski centar u kom djeluju sve važnije kineske banke.

Izvori
------

1. 1 2 3 4 5 6 7 8 9 10  „*Tianjin*" (engleski). Encyclopædia Britannica. Pristupljeno 17. 01. 2013.

Vanjske veze
------------

* *Tianjin* na portalu Encyclopædia Britannica ()
* Službene stranice grada ()

***Tianjin*** na Wikimedijinoj ostavi

| * p
* r
* u
Administrativna podjela  Narodne Republike Kine |
| --- |
| Pokrajine: | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Tajvan1
* Yunnan
* Zhejiang

 |  |
| Autonomne regije: | 
* Guangxi
* Unutrašnja Mongolija
* Ningxia
* Tibet
* Xinjiang

 |
| Općine pod direktnom upravom: | 
* Peking
* Chongqing
* Šangaj
* Tianjin

 |
| Specijalne administrativne regije: | 
* Hong Kong
* Macau

 |
| 1 Svojata Narodna Republika Kina, ali njom trenutno upravlja Republika Kina (Tajvan). V. također Politički status Tajvana. |

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Chongqing** čita se **Čungking** (kineski: *重庆*), je administrativni centar istoimene kineske općine sa vlastitom upravom (status provincije) od 28 846 170 stanovnika (prema procjeni iz 2010.).

Geografske karakteristike
-------------------------

*Chongqing* leži na ušću rijeka Jialing i Jangce, udaljen 2 250 km od mora, ali je i pored toga velika luka, prometno čvorište i industrijski centar tog dijela zemlje 

*Chongqing* je najveća i najmnogoljudnija od četiri općine sa statusom provincije u Narodnoj Republici Kini, odnosno jedina u slabije nastanjenoj zapadnoj polovici države. 

Urbano područje užeg *Chongqinga* uključuje distrikt Yuzhong (渝中区, ili "Centralni distrikt Chongqinga"), najnaseljeniji distrikt, gdje su smješteni upravni uredi. Ostali distrikti su Nan'an (南岸区, ili "Distrikt kužne obale") Jiangbei (江北区, ili "Distrikt sjeverno od rijeke"), Shapingba (沙坪坝区), Jiulongpo (九龙坡区) i Dadukou (大渡口区).

Historija
---------

Prvi put se spominje kao prijestolnica Države Ba koju je 316. pne. zauzela Država Qin. Grad je bio važna točka na jednoj od trasa Puta svile, te se vrlo rano profilirao kao značajno trgovačko središte.
Tokom historije je više puta mijenjao ime, današnje ime dobio je 1189. za vrijeme dinastije Sung. Grad je bio prijestolnica kratkotrajnog *Kraljevstva Daxia* krajem 14. vijeka, i ponovno 1621. je za vrijeme kratkotrajnog *Kraljevstva Daliang* u vrijeme Dinastije Ming.

Za vrijeme Drugog svjetskog rata i japanske agresije na Kinu *Chongqing* je postao privremeni glavni grad i sjedište vlade generala Chiang Kai-sheka. Istovremeno su u grad preseljene i mnoge strateške tvornice iz ostalih dijelova Kine, te je tako postao jaki industrijski centar. Ali je zbog tog i pretrpio teška japanska bombardiranja. 
Sve do 1997. imao status provincijskog grada unutar Provincije Provincije, nakon te godine počeo je vrtoglavo rasti pa je dobio status gradske provincije. Njegov rast se ubrzao nakon izgradnje Brane Tri kanjona (1993. - 2008.) na rijeci Jangce zbog koje se moralo preseliti nekoliko milijuna stanovnika.

Izvori
------

1. 1 2 3 4  „*Chongqing*" (engleski). Encyclopædia Britannica. Pristupljeno 17. 01. 2013.

Vanjske veze
------------

* *Chongqing* na portalu Encyclopædia Britannica ()
* Službene stranice grada ()

***Chongqing*** na Wikimedijinoj ostavi

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |


| * p
* r
* u
Administrativna podjela  Narodne Republike Kine |
| --- |
| Pokrajine: | 
* Anhui
* Fujian
* Gansu
* Guangdong
* Guizhou
* Hainan
* Hebei
* Heilongjiang
* Henan
* Hubei
* Hunan
* Jiangsu
* Jiangxi
* Jilin
* Liaoning
* Qinghai
* Shaanxi
* Shandong
* Shanxi
* Sichuan
* Tajvan1
* Yunnan
* Zhejiang

 |  |
| Autonomne regije: | 
* Guangxi
* Unutrašnja Mongolija
* Ningxia
* Tibet
* Xinjiang

 |
| Općine pod direktnom upravom: | 
* Peking
* Chongqing
* Šangaj
* Tianjin

 |
| Specijalne administrativne regije: | 
* Hong Kong
* Macau

 |
| 1 Svojata Narodna Republika Kina, ali njom trenutno upravlja Republika Kina (Tajvan). V. također Politički status Tajvana. |
Zastava Føroyara
Zastava u fámjinskoj crkvi
Vijorenje zastave
**Zastava Føroyara** je križ sa pomjerenim presjekom na jarbolu (nordijski križ) crvene boje na istom takvom plavom križu, a sve na bijeloj podlozi.

Povijest
--------

Zastava je prvi put napravljena od strane studenata sa Føroyara u Kopenhagenu i kasnije donijeta sa otoka, gdje je prvi put istaknuta 22. lipnja 1919. godine. Godine 1931. ulazi u uobičajenu, ali još uvijek neslužbenu upotrebu. Britanske snage zauzele su otoke 1940. godine, poslije njemačke okupacije Danske i pojavila se potreba razlikovanja zastava na ovčjim i brodovima okupirane Danske.

Britanske su vlasti 25. travnja 1940. godine odobrile sadašnju zastavu. Zakonom o autonomiji Føroyara od 23. ožujka 1948. godine zastava je konačno i službeno priznata, a 25. travanj proglašen Danom zastave.

Simbolika
---------

Dominantna bijela boja simbolizira čistoću neba kao i pjenu valova koji udaraju u obale otoka, a crvena i plava su tradicionalne boje nošnje na Føroyaru, kao i boje zastave Norveške i Islanda.

Zanimljivo je da zastava krši heraldičko i veksilološko pravilo da crvena boja ne može biti postavljena na plavu.

***Zastava Farskih otoka*** na Wikimedijinoj ostavi

| * p
* r
* u
Zastave država i teritorija Evrope |
| --- |
| Afrika • Azija • Južna Amerika • Oceanija • Sjeverna Amerika |
| Samostalne države | 
* Albanija
* Andora
* Armenija2
* Austrija
* Azerbejdžan1
* Belgija
* Belorusija
* Bosna i Hercegovina
* Bugarska
* Crna Gora
* Češka
* Danska3
* Estonija
* Finska
* Francuska3
* Gruzija1
* Grčka
* Hrvatska
* Irska
* Island
* Italija
* Kazahstan1
* Kipar2
* Latvija
* Lihtenštajn
* Litvanija
* Luksemburg
* Mađarska
* Malta
* Moldavija
* Monako
* Nizozemska3
* Norveška3
* Njemačka
* Poljska
* Portugal3
* Rumunija
* Rusija1
* San Marino
* Severna Makedonija
* Slovačka
* Slovenija
* Srbija
* Španija3
* Švedska
* Švicarska
* Turska1
* Ujedinjeno Kraljevstvo3
	+ Engleska
	+ Sjeverna Irska
	+ Škotska
	+ Wales
* Ukrajina
* Vatikan

 |
| Nepriznate ilidjelomično priznate države | 
* Abhazija
* Južna Osetija
* Kosovo
* Pridnjestrovlje
* Republika Arcah2
* Sjeverni Kipar2

 |
| Zavisni teritoriji | 

|  |  |
| --- | --- |
| Danska | Farski otoci |
| Finska | Åland |
| Ujedinjeno Kraljevstvo | 
* Gibraltar
* Guernsey
	+ Alderney
	+ Herm
	+ Sark
* Jersey
* otok Man

 |

 |
| 1 Značajan dio teritorija se nalazi u Aziji. • 2 U potpunosti u Aziji, ali ima društvene i političke veze s Evropom. • 3 Posjeduje zavisne ili slične teritorije izvan Evrope. |
**Nazarje** (njemački: *Altenburg*) je gradić u Sloveniji od 872 stanovnika, on je i administrativni centar Občine Nazarje.

Geografske karakteristike
-------------------------

Nazarje leži oko 3 km južnije od Mozirja u Savinjskoj dolini, na ušću rijeke Drete u Savinju, pa je zapravo samo predgrađe tog većeg mjesta.

Historija
---------

Za historiju mjesta bila su bitna dva objekta burg i samostan, jer se mjesto prvi put spominje 1248. upravo zbog prvog objekta, pod imenom **Altenburg** (današnji Vrbovec). On je tokom svoje historije promjenio brojne vlasnike (Akvilejska patrijarhija, Celjski grofovi, [Habsburg]]zi...) sve dok ga 1615. nije kupila Ljubljanska biskupija, čije je vlasništvo bio sve do kraja Drugog svjetskog rata. Svoj današnji oblik burg je dobio - 1480. oštećen je za Drugog svjetskog rata, ali je danas potpuno obnovljen i služi za reprezentativne svrhe i kao muzej drvodjelstva.

Drugi značajni objekt - franjevački samostan sa crkvom Marije Nazaretske podigli su bosanski fratri izbjegli pred Turcima između 1632. - 1661. Od 1752. samosatan ima i biblioteku, a od 1786. pa sve do Drugog svjetskog rata u samostanu je djelovala osnovna škola, a tokom 17. vijeka i apoteka koja je bila na glasu.

Uza sve to Nazarje je još pred početak Drugog svjetskog rata bilo malo selo, broj stanovnika i opće prilike popravili su mu se nakon rata razvojem industrije.

Izvori
------

1. 1 2 3 4  „Slovenia: Savinjska" (engleski). City population. Pristupljeno 16. 05. 2014.
2. 1 2 3 4 5 6  „Nazarje" (slovenski). Občina Nazarje. Arhivirano iz originala na datum 2016-03-05. Pristupljeno 21. 05. 2014.

Vanjske veze
------------

***Nazarje*** na Wikimedijinoj ostavi

* Službene stranice Općine Nazarje ()
**Spodnje Hoče** (njemački: *Unter Kötsch*) je grad od 2640 stanovnika u Sloveniji, administrativni centar Občine Hoče - Slivnica.

Geografija
----------

Spodnje Hoče leži na južnom ulazu u Maribor (oko 7 kilometara od centra).

Historija
---------

Hoče se prvi put spominje za ranog srednjeg vijeka, točnije 1146. godine. Njegovo ime Hoče vjerojatno ima veze sa *koče* (kolibe), kojih je bilo ispred burga *Hompoš*. Nakon izgradnje moderne ceste između Beča i Trsta u 18. vijeku, a naročito nakon izgradnje Južne željeznice u 19. vijeku, počeo se radikalno mijenjati život u mjestu. Tad je izgrađena željeznička stanica i pošta, a nakon Drugog svjetskog rata počeo je skokoviti razvoj mjesta i promjena njegove strukture, budući da se iz sela pretvorio u periferijski gradić.

Izvori
------

1. 1 2 3 4  „Slovenia: Podravska" (engleski). City population. Pristupljeno 25. 5. 2014.
2. 1 2 3  „Zgodovina Spodnjeg Hoča" (slovenski). Občina Spodnje Hoče. Arhivirano iz originala na datum 2011-03-18. Pristupljeno 25. 5. 2014.

Vanjske veze
------------

***Spodnje Hoče*** na Wikimedijinoj ostavi

* Službene stranice Općine Hoče - Slivnica ()
**Šembije** je naselje na Krasu u slovenskoj Općini Ilirskoj Bistrici (Šembije administrativno pripada pokrajini Notranjskoj i statističkoj regiji Notranjsko-kraškoj, a po novome Primorskoj-kraškoj regiji).

Geografija
----------

Šembije se nalazi na području istočnog Krasa, između Knežak i Ilirske Bistrice na pokrajnjoj cesti Ilirska Bistrica-Pivka.

Znamenitosti
------------

Šembije su poznate po automobilizmu, jer je u selu cilj tradicionalne brdske brzinske utrke iz Ilirske Bistrice. Te su utrke započele 1994. a od 2007. se vode utrke za evropsko prvenstvo. 

Selo je ishodište za obilazak Volovja rebera, koje započinje samo kilometar istočno. Greben je bio dio granice između Italije i Kraljevine SHS nakon što je Italija po Londonskom sporazumu iz 1915. okupirala 1918. taj dio Julije. Iz tog raloga je bio dobro utvrđen kao dio Alpskog obrambenog zida koji se pružao sve di Katarine iznad Rijeke. Ostaci rovova i bunkera su vidljivi još i danas iako je večina bila oštečena jer je služila kao poligo za vježbe JNA,

Povijest
--------

U blizini sela su ostaci kaštela koji je nastao oko 1200. g.. Legenda govori o grofici Šembilji, po kojoj je selo i dobilo ime.

Šembije, u pozadini Volovje Reber
Unuzar Austro-Ugarske monarhije ovaj dio Krasa potpadao je pod Kranjsku da bi raspadom AU potpao pod Kraljevinu Italiju kao sastavni dio Julijske krajine.

Privreda
--------

Iz Zbirke uspomena Frane Vrha - »Kjeca«  (1928 – 2006.) se spominje da je pred sto godina bilo u selu 54 kućna broevja i 325 stanovnika, a pred 2. svj. rat je bilo 409 stanovnika. Stanovništvo je uglavnom živjelo od poljoprivrede i tada se bilježi 146 glava stoke, od toga 82 krave, 9 para volova, i 23 paroa konja i oko 300 ovaca. Tada su postojale 32 zaprege koje su uglavnom prevoile bukove trupce. Žene su tada na veliko išle za sluškinje u Rijeku i Trst. V letih 1954-55 je v iskanju boljše prihodnosti zapustilo 43 vaščanov. Danes je v vasi nekaj preko 200 prebivalcev.

Stanovništvo
------------

U godinama poslije rata velik broj stanovnika napušta selo. Prema popisu stanovništva iz 2002. godine naselje je imalo 209 stanovnika, a prema podacima Statističkog ureda RS u selo je 2020. živjelo 240 stanovnika.
**Solčava** (njemački: *Sulzbach*) je selo u Sloveniji od 208 stanovnika, ono je i administrativni centar Občine Solčava.

Geografske karakteristike
-------------------------

Selo se rasteže od sutjeske na izlazu iz Logarske doline do ušća potoka Klobašo u rijeku Savinju.

Solčava leži oko 47 km sjeveroistočno od Velenja i oko 65 km od Celja, neposredno pored austrijske granice u srcu Kamniških Alpa.

Historija
---------

Mjesto se prvi put spominje 1268. pod imenom **Sulzbach** (Slanpotok - slovenski Solčava) u vezi sa nekim zemljišnim sporom koji je imao benediktinski samostan iz Gornjeg Grada sa koruškim i kranjskim vojvodom Ulrikom. 
Zna se da je Solčava bila feud gornjogradskog samostana, pa je tako u samostanskom urbaru za razdoblje 1426. - 1441. evidentirano 50 kmetskih domaćinstava.

Mjesto je postalo samostalna općina, nakon prvih općinskih izbora održanih 6. septembra 1850.

Sočava i njena okolica bili su sve do 1894. više vezani uz austrijsku Korušku, ali su tad izgradili cestu prema Savinjskoj dolini preko Luča, pa je to za čitav taj kraj ispala najkraća veza sa svijetom.

Selo je gadno stradalo za Drugog svjetskog rata, kad su ga 1944. zapalile jedinice Wehrmachta, a stanovnike rastjerale iz njihovih domova.

Izvori
------

1. 1 2 3 4  „Slovenia: Savinjska" (engleski). City population. Pristupljeno 16. 05. 2014.
2. 1 2 3 4 5  „Solčavsko" (slovenski). Občina Solčava. Arhivirano iz originala na datum 2016-03-04. Pristupljeno 21. 05. 2014.

Vanjske veze
------------

***Solčava*** na Wikimedijinoj ostavi

* Službene stranice Općine Solčava ()
**Krajcar breg** službeni je naziv naselja koje se nalazi na krajnjem zapadu općine u Žminj. Naselje je poznato i pod nazivom Krajcarov brig i kroatizirano kao Krajcar brijeg. Naselje se sastoji od podnaselja Vitulići i Krajcari.

Zemljopis
---------

Naselje je udaljeno 5 km od Žminja na zapad, 3 km od Sv. Petar u Šumi na jug i 5 km od Kanfanara na sjever. (45 st. i 9 min N; 13 st. 55 min E; 230 m nm). Smješten je na kraškom (vapnenačkom) brdu iznad Drage koja povezuje Limski kanal i Pazinsku jamu

Stanovništvo
------------

Godine 2007. Krajcar breg je imao 42 stanovnika.

| * p
* r
* u
Naselja u sastavu Općine Žminj |
| --- |
| Balići I • Benčići • Cere • Debeljuhi • Domijanići • Gradišće • Gržini • Jurići • Karlovići • Klimni • Krajcar Breg • Krculi • Kresini • Križanci • Krničari • Kršanci • Laginji • Matijaši • Modrušani • Mužini • Orbanići • Pamići • Pifari • Prkačini • Pucići • Rudani • Šivati • Tomišići • Vadediji • Vidulini • Zeci • Žagrići • Žminj |
**Geržini** (autohtono) - **Ghersini** (tal.) - **Gržini** (hrv.) je selo u središnjoj Istri blizu mjesta Žminj, u istoimenoj općini u sastavu Istarske županije.

Geografija
----------

Karakteristika kraja je u šarolikosti prirodnog obilježja, naime na malom prostoru izmjenjuju se pašnjaci, livade, vratče, oranice i šume. Kroz mjesto prolazi poznata biciklistička ruta. Od mjesta Cere udaljeno je 2,2 km zapadno. a od Žminja 4,7 km jugoistočno.

U mjesto se dolazi vrlo lako i iz pravca slijedećih mjesta: Barban, Žminj,Savičenta

Privreda
--------

Stanovništvo se uglavnom bavi poljodjelstvom za vlastite potrebe, razvijeno je i šumarstvo te sitno stočarstvo, zamjećuju se počeci seoskog turizma.

Etimologija
-----------

Crtica iz Geržina zabilježena je u "Istarskom besedarniku"..naime riječ *šort* (u prevodu *krojač*) veže se za ovo mjesto. Ime je po jednima dobilo iz prezmena Geržinić-Geržinčić što bi mogao biti patronimk od imena Gregor

Stanovništvo
------------

Naselje po popisu stanovništva iz 2001. broji 147 stanovnika. 

| * p
* r
* u
Naselja u sastavu Općine Žminj |
| --- |
| Balići I • Benčići • Cere • Debeljuhi • Domijanići • Gradišće • Gržini • Jurići • Karlovići • Klimni • Krajcar Breg • Krculi • Kresini • Križanci • Krničari • Kršanci • Laginji • Matijaši • Modrušani • Mužini • Orbanići • Pamići • Pifari • Prkačini • Pucići • Rudani • Šivati • Tomišići • Vadediji • Vidulini • Zeci • Žagrići • Žminj |
**Darwin** je najveći i glavni grad australske Sjeverne teritorije od 71 347 u užem centru, odnosno 109 478 stanovnika sa predgrađima po popisu iz 2004. 

*Darwin* je najsjeverniji veći australski grad.

Geografske karakteristike
-------------------------

*Darwin* leži na sjeveru Australije na niskom poluotoku na ulazu u Zaljev Beagle u Timorskom moru.

Historija
---------

Do luke u kojoj je smješten *Darwin* prvi je doplovio britanski pomorac John Stokes 1839. na slavnom jedrenjaku HMS Beagle i nazvao je po slavnom prirodoslovcu Charlesu Darwinu. 

Prvo naselje u tom kraju osnovano je tek 1869. i nazvano *Palmerston*, tako se zvalo sve do 1911. kad je prezvano po imenu luke - *Darwin*. Te iste godine je taj teritorij oduzet od države Južna Australija i dat na upravu saveznoj vladi.

Veliki impuls razvoju *Darwina* bila je izgradnja vojnog aerodroma i baze 1930-ih, koja se intenzivno koristila za vrijeme Drugog svjetskog rata. Zbog tog je japanska avijacija višekratno bombardirala grad tokom1942. i nanijela mu velika oštećenja. Uz pomoć australske vlade *Darwin* je obnovljen, pa je 1959. dobio status grada.

*Darwin* je više puta pretrpio udare snažnih ciklona, najteži udar zbio se u decembru 1974. kad je evakuirano dvije trećine stanovnika, a grad je teško oštećen. Uz pomoć australske vlade grad je po drugi put podignut, pa je danas jedan od najmodernijih gradova u zemlji.

Privreda i transport
--------------------

*Darwin* je centar stočarsko - rudarskog kraja (uran). Dobar dio stanovnika radi u državnoj administraciji i za vojsku koja u okolici ima dosta baza. U najnovije vrijeme otkrivena su nalazišta nafte i zemnog plina u Timorskom moru.
Od 2003. *Darwin* je povezan željezničkom prugom sa Alice Springsom na jugu, a preko njega i sa Adelaideom i ostalim velikim gradovima Australije na Istoku.

Izvori
------

1. 1 2 3 4 5 6 7 8   „*Darwin*" (engleski). Encyclopædia Britannica. Pristupljeno 23. 01. 2013.

Vanjske veze
------------

***Darwin, Australija*** na Wikimedijinoj ostavi

* *Službene stranice grada*
* *Darwin* na portalu Encyclopædia Britannica

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Rašm** (perz. رشم; *Rešm* ili *Rišm*, poznat i kao *Gulaki*) je naselje u Semnanskoj pokrajini na sjeveru Irana, smješteno približno 100 km južno od okružnog sjedišta Damgana. Nalazi se na nadmorskoj visini od 1249 m, podno južnih padina planine Anaru (2024 m) odnosno na početku Rašmanskog prijevoja koji se proteže prema sjeveru. Podno naselja proteže se Torudski rasjed (uz Torudsko-čahširinski masiv) zbog kojeg je okolno područje seizmički aktivno. Dana 26. 6. 1808. Rašm je pogođen potresom magnitude Mw = 6,6. Ekonomija naselja orijentirana je na poljoprivredu, osobito ratarstvo s obzirom da se prema jugoistoku pruža 0,5 km² plodnih polja. Zapadno od naselja proteže se cesta 81 koja ga povezuje s obližnim Malumanom (8,5 km) na jugu odnosno Damganom na sjeveru. Glavna atrakcija u naselju je Abasova imamzada sa 12-metarskom bijelom kupolom. Prema popisu stanovništva iz 2006. godine u Rašmu je živjelo 327 ljudi odnosno 78 porodica.

Povezano
--------

* Semnanska pokrajina

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Rašm** |
**Cerkno** (talijanski: *Circhina*, njemački: *Kirchheim*) je gradić u Sloveniji od 1.592 stanovnika, on je i administrativni centar Občine Cerkno.

Geografske karakteristike
-------------------------

Cerkno leži na zapadu Slovenije u kotlini potoka Cerknica, u predalpskom pojasu Julijskih Alpa.

Gradić je udaljen oko 52 km sjeveroistočno od Nove Gorice i talijanske granice, i oko 20 km sjeverno od Idrije.

Historija
---------

Cerkno se prvi put spominje krajem 11. vijeka pod imenom Cerknica, to ime je kasnije variralo od Curchinitza do Circhiniza

Od 11. vijek do 14. vijeka mjesto i kraj je bilo pod vlašću Akvilejske patrijarhije a od 1420. do 1509 pod Mletačkom Republikom, a nakon tog pod habsburgovcima (odnosno Goričkom grofovijom) sve do kraja Prvog svjetskog rata.

Od kraja 19. vijeka gradić ima administrativnu funkciju.
Za Drugog svjetskog rata, nakon kapitulacije Italije u Cerklju je bio štab Devetog korpusa narodnooslobodilačke vojske Jugoslavije a tu se nalazila i čuvena **Partizanska bolnica Franja**. Nakon rata osnovana je tvornica elektrotermičkih uređaja ETA Cerklje koja je i danas najveći privredni pogon u gradu.

Izvori
------

1. 1 2 3 4  „Slovenia: Goriška" (engleski). City population. Pristupljeno 16. 05. 2014.
2. ↑  „Razgibano primorsko zavetje na robu Alp" (slovenski). Občina Cerklje. Arhivirano iz originala na datum 2014-09-05. Pristupljeno 16. 05. 2014.

Vanjske veze
------------

***Cerkno (naselje)*** na Wikimedijinoj ostavi

* Službene stranice Općine Cerkno ()
**Črenšovci** (mađarski: *Cserföld*, prekmurski *Črenčovci*) je gradić u Sloveniji od 1 160 stanovnika, on je i administrativni centar Občine Črenšovci na sjeveroistoku Slovenije.

Geografske karakteristike
-------------------------

Črenšovci leže u ravnici rijeke Mure, pored magistralne ceste Murska Sobota - Lendava, blizu tromeđe Slovenija - Mađarska - Hrvatska.

Historija
---------

Črenšovci su kao naselje znani još od 14. vijeka, kao mjesto sa malom skromnom drvenom crkvom. Na njenom mjestu su mještani izgradili kao potpuno novu građevinu od cigle u 18. vijeku. Kad je 1807. osnovana župa, ubrzo je ustanovljeno da je ta crkvica u koju je moglo stati 200 ljudi premala.

Nova crkva sv. Križa podignuta je od 1857. do 1860. na mjestu starije, novac za gradnju dala je uglavnom austrijska država, a zemljište i drvenu građu lokalno vlastelinstvo iz Beltine.

Poznati sugrađani
-----------------

* Vilmoš Tkalec (1894.-1950.) lider Republike Prekmurje.

Izvori
------

1. 1 2 3 4  „Slovenia: Pomurska" (engleski). City population. Pristupljeno 27. 04. 2014.
2. ↑  „Predstavitev" (slovenski). Občina Črenšovci. Pristupljeno 27. 04. 2014.
3. ↑  „Gradnja sedanje cerkve" (slovenski). Občina Črenšovci. Pristupljeno 27. 04. 2014.

Vanjske veze
------------

***Črenšovci*** na Wikimedijinoj ostavi

* Službene stranice Općine Črenšovci ()
**Kunming** (kineski: *昆明*) je administrativni centar kineske provincije Yunnan od 2 931 000 stanovnika  (prema procjeni iz 2007.).

Geografske karakteristike
-------------------------

*Kunming* se nalazi u sredini provincije Yunnan uz sjeverne obale Jezera Dian, u plodnoj dolini okruženoj planinama sa sjevera, zapada i istoka. Dolina tog jezera je od neolita važna za promet jugozapadne Kine.

Geografske karakteristike
-------------------------

Prvo naselje na tlu današnjeg *Kunminga* osnovano je 279. pne. njega je nalijedio grad *Tuadong*, osnovan u 8. vijeku.
Brojni naučnici vjeruju da je *Tuadong* posjetio i Marko Polo u 13. vijeku, ali ga je naveo pod imenom Jači. Za vrijeme kineskih dinastija Ming (1368. -1644.) i Qing (1644. - 1911../12) grad je bio lokalni administrativni centar, koji je tek 1912. promjenio ime u *Kunming*.

Za veliki i nagli rast grada bio je zaslužan Drugi japansko-kineski rat - 1937. kad su Kinezi prebacili velik broj strateških tvornica u *Kunming*.

Izvori
------

1. 1 2 3 4 5  „*Kunming*" (engleski). Encyclopædia Britannica. Pristupljeno 17. 01. 2013.

Vanjske veze
------------

* *Kunming* na portalu Encyclopædia Britannica ()
* Službene stranice grada Arhivirano 2013-01-28 na Wayback Machine-u ()

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |


***Kunming*** na Wikimedijinoj ostavi
**Marko Apije Bradua** (latinski: , grčki: , ? - sredina 2. vijeka), pravim imenom **Marko Atilije Metilije Bradua** (*Marcus Atilius Metilius Bradua*) bio je rimski velikodostojnik iz doba Pet dobrih careva. Godine 108. je za vrijeme cara Trajana služio kao rimski konzul|konzul, a nakon toga kao pontifex maximus. Godine 111. je imenovan za guvernera Britanije, gdje je ostao do 118. a poslije toga kao guverner jedne od dvije provincije u rimskoj Germaniji. Poslije je služio kao prokonzul Afrika (rimska provincija)|Afrike, a da bi nakon toga pratio cara Hadrijana na njegovim brojnim putovanjima po Carstvu. Umro je u doba cara Antonina Pija.

Izvori
------

* Arhivirano 2010-03-27 na Wayback Machine-u
* Arhivirano 2020-10-12 na Wayback Machine-u
* A. R. Birley, The Roman government of Britain, Oxford University Press, 2005
* S. B. Pomeroy, The murder of Regilla: a case of domestic violence in antiquity, Harvard University Press, 2007

|  |  |  |
| --- | --- | --- |
| Prethodi: **Lucius Licinius Sura i Quintus Sosius Senecio**  |  **Konzul Rimskog Carstva sa Apijem Trebonijem Galom** 108 | Slijedi: **Aulus Cornelius Palma Frontonianus and Publius Calvisius Tullus Ruso**  |
| Prethodi: **nepoznat, prije njega Lucius Neratius Marcellus**  |  **Rimski guverner Britanije** cca. 115 - 118 | Slijedi: **Quintus Pompeius Falco**  |
**Brezovica pri Ljubljani** (njemački: *Bresowitz*) je gradić od 2 977 stanovnika, administrativni centar istoimene općine u centru Slovenije.

Geografske karakteristike
-------------------------

Brezovica leži udaljena svega 5 km od centra Ljubljane u pravcu jugozapada.

Historija
---------

Brezovica je bilo malo i beznačajno selo, koje se počelo urbanizirati tek od kraja 19. vijeka kad se Ljubljana počela širiti. Sve do pred kraj 18. vijeka to je bio močvarni kraj. tad je tadašnji duhanski magnat Franz Zorn Mildenheim financirao gradnju odvodnog kanala.

Ondašnje naselje - Brezovica, je tek 1953. dobilo današnje ime Brezovica pri Ljubljani, da se razlikuje od brojnih drugih Brezovica po Jugoslaviji.

Izvori
------

1. 1 2 3 4  „Slovenia: Osrednjeslovenska" (engleski). City population. Pristupljeno 24. 04. 2014.

Vanjske veze
------------

***Brezovica pri Ljubljani*** na Wikimedijinoj ostavi

* Službene stranice Općine Brezovica ()

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Hrastnik** (njemački: *Eichthal*) je rudarski grad od 5 383 stanovnika, administrativni centar istoimene 
Občine Hrastnik u sredini Slovenije.

Geografske karakteristike
-------------------------

Hrastnik leži udaljen oko 70 km od centra Ljubljane u pravcu sjeveroistoka, u prostoru zvanom Zasavska, uskoj kotlini rijeke Save. Točnije rečeno 3 km od Save u još užoj kotlini potoka Boben, i to na mjestu gdje u njega uvire potok Brnica.

Historija
---------

Historija Hrastnika vezana je uz otvaranje rudnika uglja - 1822. koji je sve do dolaska željeznice 1849. životario, odtad je počeo poslovati kako treba. Poslovanje je poboljšano od kad ga je 1880. preuzelo rudarsko dioničarsko društvo iz Trbovlja, pa je tako 1887. 600 zaposlenih proizvodilo 100.000 tona. Zenit proivodnje dogodio se tek nakon Drugog svjetskog rata - 1971. kad je proizvedeno 694.420 tona, istina sa puno više radnika. Zenit zaposlenosti bio je 1959. kad je u rudniku radilo 1407 ljudi.

Rudnik je bio sjajna podloga za otvaranje drugih tvornica, pa su 1860. započele sa radom tvornice stakla i kemikalija.

Staklarna je životarila sve do Prvog svjetskog rata, tad je pod imenom Sjedinjene tvornice stakla sa sjedištem u Zagrebu izrasla u ondašnjeg privrednog giganta. Kad je startala imala je 60 radnika, a 1941 - 1100.

Iako mu je broj stanovnika brzo rastao, 1869. za prvog popisa u općini je već živjelo 3847 ljudi, status grada dobio je tek 1952. Slična je stvar bila i sa njegovim imenom, tek od 1929. se je počelo koristiti ime Hrastnik, prije tog se ta kotlina zvala Sv. Lenart.

Izvori
------

1. 1 2 3 4  „Slovenia: Zasavska" (engleski). City population. Pristupljeno 24. 04. 2014.
2. 1 2 3 4 5 6  „Zgodovina" (slovenski). Občina Hrastnik. Pristupljeno 24. 04. 2014.

Vanjske veze
------------

***Hrastnik*** na Wikimedijinoj ostavi

* Službene stranice Općine Hrastnik ()

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
**Kranjska Gora** (njemački: *Kronau*, talijanski: *Monte Cragnisca*) je gradić u Sloveniji od 1.489 stanovnika, on je i administrativni centar Občine Kranjska Gora i napoznatije slovensko zimovalište.

Geografske karakteristike
-------------------------

Kranjska Gora leži u kotlini rijeke Save Dolinke, na nadmorskoj visini od 806 metara, pa je najviše općinsko središte u Sloveniji. Nedaleko od grada je tromeđa Slovenija - Austrija - Italija, i nekad važni prijevoji preko Julijskih Alpi i Karavanki.

Historija
---------

Centar mjesta
Intenzivnije naseljavanje tog alpskog kraja počinje tek od 14. vijeka, kad su stanovnici iz okolnih dolina počeli krčiti šume i pretvarati ih u oranice i pašnjake. Samo mjesto prvi put se spominje 1326. pod imenom *Chrainow*.

To je bio izoliran kraj sve do 1870. kad je izgrađena željeznička pruga Jesenice - Tarvisio, koja je prošla preko Kranjske Gore. Strateško značenje mjesta poraslo je za Prvog svjetskog rata kad su ruski zarobljenici izgradili cestu preko prijevoja Vršič visokog 1611 metara, koja je povezivala kotline Soče i Save. Ta cesta izgrađena je iz strateških razloga, ali je izbavila mjesto iz vjekovne izolacije i učinila ga dostupnijim izletnicima i sportašima. Izgradnja skijaške skakaonice na Planici 1930-ih učinila je Kranjsku Goru slavnim zimskim sportskim centrom, pa se odtada njen razvoj veže uz skijanje i ostale zimske sportove

Gradovi prijatelji
------------------

* Belgija, Waasmunster
* Italija, Santa Marinella

Znamenite ličnosti
------------------

* Josip Vandot

Izvori
------

1. 1 2 3 4  „Slovenia: Gorenjska" (engleski). City population. Pristupljeno 10. 05. 2014.
2. 1 2  „Kranjska Gora i Podkoren" (hrvatski). Občina Kranjska Gora. Pristupljeno 10. 05. 2014. [*mrtav link*]

Vanjske veze
------------

***Kranjska Gora*** na Wikimedijinoj ostavi

* Službene stranice Općine Kranjska Gora ()
**Lovrenc na Pohorju** (njemački: *Sankt Lorenzen am Bachern*) je gradić u Sloveniji od 1.971 stanovnika, on je i administrativni centar Občine Lovrenc na Pohorju.

Geografske karakteristike
-------------------------

Lovrenc na Pohorju leži na sjevernim padinama Pohorja ispod Rogle, udaljen 27 km zapadno od Maribora, u kotlini potoka Radoljna.

Historija i znamenitosti
------------------------

Čitav taj kraj u to vrijeme znan kao Radimlje bio je oko 1091. feud benektinskog samostana sv. Pavla iz Lavanttala u Koruškoj. Današnje naselje se počelo oblikovati u 12. vijeku ispod tada izgrađene podružnice samostana - sv. Lovro u pustinji (Sv. Lovrenc v puščavi). Benediktinci su 1214. osnovali župu, pa je naselje do 1222. izraslo u trgovište sa sajmenim danom svakog ponedjeljka. Tako da se *Lovrenc na Pohorju* već 1381. navodi kao grad.

Lovrenc se zahvaljujući bogatsvu okolnih šuma i brojnim potocima, vrlo rano razvio kao zanatsko - manufakturno naselje mlinova, pilana, kovačnica, staklarna, krznarija i talionica željezne rude. Talionicu su zatvorili sredinom 19. vijeka, ali je iz malih zanatskih kovačnica izrasla *Tvornica kosa i srpova* (koja uspješno radi još i danas) a nakon Drugog svjetskog rata i pogon Marlesa - tvornica montažnih kuća.

Znamenitosti
------------

*Lovrenc na Pohorju* ima tri crkve; župnu crkvu sv. Lovrenca iz 1766. koja je izvorno podignuta kao romanička građevina sredinom 12. vijeka, zatim crkvu sv. Križa, na centralnom trgu iz 17. vijeka i crkvu sv. Radegunde na južnom kraju naselja.

Izvori
------

1. 1 2 3 4  „Slovenia: Podravska" (engleski). City population. Pristupljeno 29. 05. 2014.
2. 1 2 3 4 5 6 7  „Zgodovina" (slovenski). Občina Lovrenc na Pohorju. Arhivirano iz originala na datum 2014-07-20. Pristupljeno 29. 05. 2014.

Vanjske veze
------------

***Lovrenc na Pohorju*** na Wikimedijinoj ostavi

* Službene stranice Općine Lovrenc na Pohorju ()
**Sveta Trojica v Slovenskih goricah** (njemački: *Heilige Dreifaltigkeit in den Windischen Büheln*) je selo u Sloveniji od 737 stanovnika, ono je i administrativni centar Občine Sveta Trojica v Slovenskih goricah.

Između 1952. - 1992. selo se zvalo bez pridjeva sveti - samo *Gradišče v Slovenskih goricah*.

Geografske karakteristike
-------------------------

Selo - Sveta Trojica v Slovenskih goricah leži 20 km istočno od Maribora u sredini Slovenskih gorica na nadmorskoj visini od 284 metara.

Historija
---------

Selo se isprva zvalo **Gradiše** kako je to zabilježeno 1419.Tek kada je dotadašnja drvena kapela sv. Duha, zamjenjena zidanom crkvom sv. Trojice između 1636. - 1640. selo se počelo nazivati po njoj. Od kraja 17. pa preko 18. vijeka to je bio vrlo popularni hodočasnički kraj, ali i raskrsnica tadašnjih puteva prema Mariboru, Ptuju i Radgoni.

Crkva je obnovljena između 1665. - 1667. nakon što su je - 1663.preuzeli radgonski augustinci. Gotovo je u potpunosti nanovo izgrađena između 1735. - 1740. tako da je prostor stare crkve ispao samo prezbiterij nove.

Izvori
------

1. 1 2 3 4  „Slovenia: Podravska" (engleski). City population. Pristupljeno 26. 05. 2014.
2. 1 2 3 4  „Urbana podoba trga Sv. Trojice" (slovenski). Občina Sveta Trojica v Slovenskih goricah. Pristupljeno 27. 05. 2014. [*mrtav link*]

Vanjske veze
------------

***Sveta Trojica v Slovenskih goricah*** na Wikimedijinoj ostavi

* Službene stranice Općine Sveta Trojica v Slovenskih goricah ()